জলবায়ুর ক্রমশ পরিবর্তনের কারণে উপকূলীয় অঞ্চলে অস্বাভাবিক জোয়ার ও তুলনামূলকভাবে অধিক হারে সামুদ্রিক ঝড় ও জলোচ্ছ্বাসের ঘটনা ঘটিতেছে। এই কারণে জলবায়ু পরিবর্তনের সহিত খাপ খাওয়াইতে হইলে বাংলাদেশের কৃষি ব্যবস্থায় ব্যাপক পরিবর্তন করিতে হইবে—ইতিপূর্বে এমন কথা বলিয়াছেন স্বয়ং প্রধানমন্ত্রী। খাদ্য উত্পাদনে শস্যের অভিযোজিত হইবার ক্ষমতাবৃদ্ধি এইক্ষেত্রে গুরুত্বপূর্ণ। অভিযোজন প্রক্রিয়ায় দরকার পড়িবে খরাসহিষ্ণু, বন্যাসহিষ্ণু, লবণাক্ততাসহিষ্ণু ও শৈত্যপ্রবাহসহিষ্ণু জাতের ফসল নিয়া গবেষণা।